Na osnovu člana 47 stav 3 i 49 Zakona o uređenju prostora i izgradnji objekata (“Sl. list CG”, br. 51/08, 40/10, 34/11, 47/11, 35/13, 39/13 i 33/14), člana 45 Zakona o lokalnoj samoupravi (“Sl.list RCG” br.42/03, 28/04, 75/05 i 13/06 i “Sl.list CG”, br. 88/09 i 38/12), čl. 44 stav 1 tačka 4 statuta Opštine Mojkovac (“Sl.list CG-opštinski propisi”, br.31/10 i 26/12) i uz saglasnost Ministarstva održivog razvoja i turizma, br. 04-221/1 od 09.03.2015 godine, Skupština opštine Mojkovac na sjednici održanoj dana 25.06.2015.godine donijela je
O D L U K U
o donošenju Detaljnog urbanističkog plana “Babića Polje 1“

Član 1
Donosi se  Detaljni urbanistički plana “Babića Polje 1“(u daljem tekst Plan).

Obrađivač plana je konzorcij “Monte CEP“ DSD, Kotor  i “CEP“ DOO, Beograd.

Član 2
Izrada Plana se odnosi na prostor koji je omeđen granicama koje su date opisno. 
Granica Plana na istoku počinje od tromeđe katastarskih opština Gornja Polja, Podbišće i Mojkovac i obuhvata raskršće regionalne saobraćajnice R-4 sa dva mosta preko rijeke Tare a zatim nastavlja lijevom obalom rijeke, prelazi preko regionalne saobraćajnice presijecajući katastarske parcele br. 282 i 973 i prati južnu granicu katastarskih parcela broj 289/2, 289/1, 291, 292, 293, 295, 297/1, 296, 299, 301, 304, 305, 308, 311/1, 311/2, 315 i 331, zatim presijeca katastarsku parcelu broj 337 i nastavlja granicom katastarskih parcela broj 339, 349/2, 350/4, 349/1, 349/9, 349/8, 349/10, 368, 373, 375, 379/3, 428, 434, 435/1, 435/2, siječe katastarsku parcelu broj 1778 i dalje prati regulaciju saobraćajnice UP-S-26 do presjeka sa sjevernom granicom katastarske parcele broj 436 koju prati, zatim ide zapadnom granicom katastarske parcele broj 459 do ponovnog ukrštanja sa koridorom saobraćajnice UP-S-26, gdje nastavlja njenom regulacijom do ukrštanja sa granicom katastarske parcele broj 464. Granica dalje prati zapadnu granicu katastarskih parcela broj 464, 465, 470, 472, prelazi preko regionalnog puta R-4 sa oznakom parcele UP-S-4, prati njenu regulaciju do ukrštanja sa granicom katastarske parcele broj 480, nastavlja njenom zapadnom granicom, zatim prati granicu katastarske parcele broj 481, nastavlja sjevernim granicama katastarskih parcela broj 482, 483, 485, 487, 492, 496 i 498, presijeca saobraćajnicu sa oznakom UP-S-21 i prati njenu regulaciju do ukrštanja sa granicom katastarske parcele broj 426, nastavlja njenom sjevernom granicom, pa granicom katastarskih parcela broj 424, 422/5, 422/4, 422/3 i 422/1, onda prelazi preko saobraćajnice sa oznakom UP-S-28, pa prati njenu spoljnu regulaciju do ukrštanja sa granicom katastarske parcele broj 180/2, gdje nastavlja sjevernom granicom katastarskih parcela broj 180/2, 181/3, 181/2, 181/1 i 187/2. Granica zatim nastavlja regulacijom obodne saobraćajnice, ne uzimajući je u obuhvat, i prati njen koridor koji vodi jugoistočno do raskršća sa saobraćajnicom koja nosi oznaku UP-S-14, pa onda dalje ide istočno do slijepog završetka gdje se nastavlja regulacijom pješačke saobraćajnice sa oznakom UP-S-5 do njenog uključenja u regionalnu saobraćajnicu sa oznakom UP-S-4 čiju regulaciju prati do rijeke Tare čime se zaokružuje obuhvat Plana.

Površina Plana je 29,2 ha.
Član 3
Plan se donosi na period od 5 godina.
Član 4
Plan se sastoji od  grafičkog i tekstualnog dijela, a urađen je u digitalnoj i analognoj formi.

Član 5
Za realizaciju Plana nadležni su organi lokalne i državne uprave zaduženi za poslove uređenja prostora.

Član 6
Plan će se realizovati u skladu sa Odlukom o naknadi za komunalno opremanje građevinskog zemljišta.

Član 7

Ova odluka stupa na snagu danom objavljivanja u “Službenom listu CG-opštinski propisi”.

